CELEX: 32020R0022
Language: lt
Date: 2019-10-31 00:00:00
Title: Komisijos Deleguotasis Reglamentas (ES) 2020/22 2019 m. spalio 31 d. kuriuo iš dalies keičiamos Europos Parlamento ir Tarybos reglamento (ES) 2019/631 I ir III priedų nuostatos dėl naujų lengvųjų komercinių transporto priemonių, kurioms taikomas pakopinis tipo patvirtinimas, išmetamo CO2 kiekio stebėsenos (Tekstas svarbus EEE)

14.1.2020   
               
               
                  LT
               
               
                  Europos Sąjungos oficialusis leidinys
               
               
                  L 8/2
               
            
         KOMISIJOS DELEGUOTASIS REGLAMENTAS (ES) 2020/22
         2019 m. spalio 31 d.
         kuriuo iš dalies keičiamos Europos Parlamento ir Tarybos reglamento (ES) 2019/631 I ir III priedų nuostatos dėl naujų lengvųjų komercinių transporto priemonių, kurioms taikomas pakopinis tipo patvirtinimas, išmetamo CO2 kiekio stebėsenos
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/631, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamo CO2 normos ir kuriuo panaikinami reglamentai (EB) Nr. 443/2009 ir (ES) Nr. 510/2011 (1), ypač į jo 7 straipsnio 8 dalį ir 15 straipsnio 8 dalį,
         kadangi:
         
                     (1)
                  
                  
                     nuo 2019 m. rugsėjo 1 d. visoms lengvosioms komercinėms transporto priemonėmis taikoma Komisijos reglamentu (ES) 2017/1151 (2) nustatyta nauja reglamentuojama bandymo procedūra lengvųjų transporto priemonių išmetamam CO2 kiekiui ir degalų sąnaudoms matuoti, vadinamoji pasaulinė suderinta lengvųjų transporto priemonių bandymų procedūra (WLTP), kuri pakeitė Komisijos reglamentu (EB) Nr. 692/2008 (3) nustatytą naująjį Europos važiavimo ciklą (NEDC). Todėl buvo sukurta nauja N1 klasės transporto priemonių, kurioms taikomas pakopinis tipo patvirtinimas, išmetamo CO2 kiekio ir degalų sąnaudų nustatymo metodika – ji išdėstyta Europos Parlamento ir Tarybos reglamento (ES) Nr. 510/2011 (4) I ir II prieduose;
                  
               
                     (2)
                  
                  
                     atsižvelgiant į tai, kad Reglamentas (ES) Nr. 510/2011 panaikinamas nuo 2020 m. sausio 1 d., būtina užtikrinti, kad ta pati metodika būtų išdėstyta Reglamente (ES) 2019/631;
                  
               
                     (3)
                  
                  
                     Reglamento (ES) 2019/631 III priedo B dalies 2 punkte numatyta, kad pakopinio komplektavimo transporto priemonių savitasis išmetamo CO2 kiekis yra priskiriamas bazinės transporto priemonės gamintojui. Kad bazinės transporto priemonės gamintojas galėtų veiksmingai ir pakankamai užtikrintai planuoti atitiktį savitosioms teršalų išmetimo normoms, turėtų būti sukurta metodika, užtikrinanti, kad tam gamintojui priskirsimas sukomplektuotų transporto priemonių išmetamo CO2 kiekis ir masė būtų žinomi bazinės (nekomplektinės arba komplektinės) transporto priemonės gamybos ir pardavimo metu, o ne tik tada, kai galutinio etapo gamintojas sukomplektuotą transporto priemonę pateikia rinkai;
                  
               
                     (4)
                  
                  
                     todėl pateikiama speciali nekomplektinės bazinės transporto priemonės išmetamo CO2 kiekio nustatymo metodika, pagal kurią turėtų būti naudojamas Reglamente (ES) 2017/1151 nustatytas interpoliacijos metodas. Šiuo būdu nustatytos išmetamo CO2 kiekio ir masės vertės turėtų kuo labiau atitikti parengtos naudoti sukomplektuotos transporto priemonės savitąjį išmetamo CO2 kiekį ir masę. Todėl siekiant užtikrinti nuoseklumą, apskaičiuojant bazinės transporto priemonės gamintojo savitąją teršalų išmetimo normą turėtų būti atsižvelgiama į masės vertes, nustatytas pagal šią metodiką;
                  
               
                     (5)
                  
                  
                     bazinės transporto priemonės gamintojas turėtų pranešti Komisijai pradines vertes, naudojamas taikant interpoliacijos metodą, ir gautas nekomplektinės bazinės transporto priemonės išmetamo CO2 kiekio bei masės vertes. Kartu valstybės narės turėtų toliau teikti Komisijai naudoti parengtų sukomplektuotų transporto priemonių savitojo išmetamo CO2 kiekio ir masės duomenis;
                  
               
                     (6)
                  
                  
                     remdamasi pateiktais duomenimis Komisija turėtų nuolat vertinti bazinių transporto priemonių išmetamo CO2 kiekio verčių reprezentatyvumą ir informuoti gamintojus apie visus pastebėtus skirtumus. Jei bazinių transporto priemonių vidutinės CO2 kiekio stebėsenos vertės nuolat smarkiai skiriasi nuo sukomplektuotų transporto priemonių vidutinio savitojo išmetamo CO2 kiekio verčių, siekiant nustatyti, ar gamintojai laikosi savo savitųjų teršalų išmetimo normų, naudojamos sukomplektuotų transporto priemonių vertės;
                  
               
                     (7)
                  
                  
                     atsižvelgiant į tai, kad Reglamentas (ES) Nr. 510/2011 panaikinamas nuo 2020 m. sausio 1 d., reikėtų užtikrinti, kad šis reglamentas įsigaliotų kuo arčiau tos datos;
                  
               
                     (8)
                  
                  
                     todėl Reglamento (ES) 2019/631 I ir III priedai turėtų būti atitinkamai iš dalies pakeisti,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2019/631 I ir III priedai iš dalies keičiami pagal šio Reglamento priedą.
         
         
            2 straipsnis
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 31 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 111, 2019 4 25, p. 13.
         
            (2)  2017 m. birželio 1 d. Komisijos reglamentas (ES) 2017/1151, kuriuo papildomas Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos, iš dalies keičiama Europos Parlamento ir Tarybos direktyva 2007/46/EB, Komisijos reglamentas (EB) Nr. 692/2008 bei Komisijos reglamentas (ES) Nr. 1230/2012 ir kuriuo panaikinamas Komisijos reglamentas (EB) Nr. 692/2008 (OL L 175, 2017 7 7, p. 1).
         
            (3)  2008 m. liepos 18 d. Komisijos reglamentas (EB) Nr. 692/2008, įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).
         
            (4)  2011 m. gegužės 11 d. Europos Parlamento ir Tarybos reglamentas (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (OL L 145, 2011 5 31, p. 1).
      
      
         
            PRIEDAS
            Reglamento (ES) 2019/631 I ir III priedai iš dalies keičiami taip:
            
                        (1)
                     
                     
                        I priedo B dalies 4 punkte Mø apibrėžtis pakeičiama taip:
                        
                                    „Mø
                                 
                                 
                                    atitinkamais normos skaičiavimo metais užregistruotų gamintojo naujų lengvųjų komercinių transporto priemonių vidutinė masė (M) kilogramais (kg);
                                 
                              Čia:
                        
                                    —
                                 
                                 
                                    jei tai yra komplektinė transporto priemonė, M yra parengtos naudoti tos transporto priemonės masė;
                                 
                              
                                    —
                                 
                                 
                                    jei tai yra su sukomplektuota transporto priemone susijusi komplektinė bazinė transporto priemonė, M yra parengtos naudoti tos bazinės transporto priemonės masė;
                                 
                              
                                    —
                                 
                                 
                                    jei tai yra su sukomplektuota transporto priemone susijusi nekomplektinė bazinė transporto priemonė, M yra tos bazinės transporto priemonės stebėsenos masė (Mmon), apskaičiuota pagal šią formulę:
                                 
                              Mmon = MRObase x B0
                        
                        Čia:
                        
                                    MRObase
                                    
                                 
                                 
                                    – atitinkamos parengtos naudoti bazinės transporto priemonės masė
                                 
                              
                                    B0
                                    
                                 
                                 
                                    – kaip nustatyta III priedo A dalies 1.2 punkto 4 papunkčio a papunktyje.“;
                                 
                              
                  
                        (2)
                     
                     
                        III priedo A dalis iš dalies keičiama taip:
                        
                                    a)
                                 
                                 
                                    1.2 punktas pakeičiamas taip:
                                    
                                                „1.2.
                                             
                                             
                                                Sukomplektuotos transporto priemonės, registruojamos kaip N1 kategorijos transporto priemonės
                                             
                                          
                                                1.2.1.
                                             
                                             
                                                Valstybių narių teikiami duomenys
                                                Sukomplektuotų N1 kategorijos transporto priemonių duomenims teikti naudojama C dalies 2 skirsnyje pateikta forma.
                                                1.1. punkto o papunktyje nurodytas transporto priemonės identifikavimo numeris viešai neskelbiamas.
                                             
                                          
                                                1.2.1.1.
                                             
                                             
                                                Sukomplektuotos transporto priemonės, kurių tipas patvirtintas pagal Reglamentą (EB) Nr. 692/2008
                                                Valstybės narės 2020 kalendoriniais metais registruoja šiuos išsamius duomenis:
                                                
                                                            a)
                                                         
                                                         
                                                            apie nekomplektines bazines transporto priemones – 1.1. punkto a, b, c, d, e, g, h, i, n ir o papunkčiuose nurodytus duomenis; vietoje h ir i punktuose nurodytų duomenų gali būti registruojama standartinė papildoma masė, nurodoma teikiant Direktyvos 2007/46/EB I priedo 2.17.2 punkte nurodytą informaciją tipui patvirtinti;
                                                         
                                                      
                                                            b)
                                                         
                                                         
                                                            apie komplektines bazines transporto priemones – 1.1. punkto a, b, c, d, e, g, h, i, n ir o papunkčiuose nurodytus duomenis;
                                                         
                                                      
                                                            c)
                                                         
                                                         
                                                            apie sukomplektuotas transporto priemones – 1.1. punkto a, f, g, h, j, k, l, m ir o punktuose nurodytus duomenis.
                                                         
                                                      Jei negalima pateikti kurių nors pirmos pastraipos a ir b papunkčiuose nurodytų bazinės transporto priemonės duomenų, valstybė narė vietoj jų pateikia sukomplektuotos transporto priemonės duomenis.
                                             
                                          
                                                1.2.1.2.
                                             
                                             
                                                Sukomplektuotos N1 kategorijos transporto priemonės, kurių tipas patvirtintas pagal Reglamento (ES) 2017/1151 XXI priedą
                                                Apie kiekvieną 2020 ir vėlesniais metais įregistruotą naują sukomplektuotą transporto priemonę valstybės narės praneša bent išsamius 1.1 punkto a, f, g, h, o, p ir r papunkčiuose nurodytus duomenis.
                                             
                                          
                                                1.2.2.
                                             
                                             
                                                Gamintojų teikiami duomenys
                                                Apie kiekvieną 2020 ir vėlesniais metais įregistruotą naują sukomplektuotą N1 kategorijos transporto priemonę, kurios tipas patvirtintas pagal Reglamento (ES) 2017/1151 XXI priedą, susijusios bazinės transporto priemonės gamintojas kiekvienais metais, pradedant nuo 2021 m., iki vasario 28 d. praneša Komisijai šiuos bazinės transporto priemonės duomenis:
                                                
                                                            a)
                                                         
                                                         
                                                            jeigu transporto priemonė sukomplektuota iš nekomplektinės bazinės transporto priemonės:
                                                            
                                                                        i)
                                                                     
                                                                     
                                                                        transporto priemonės identifikavimo numerį;
                                                                     
                                                                  
                                                                        ii)
                                                                     
                                                                     
                                                                        transporto priemonių šeimos identifikatorių pagal Reglamento (ES) 2017/1151 XXI priedo 5.0 punktą;
                                                                     
                                                                  
                                                                        iii)
                                                                     
                                                                     
                                                                        stebimą CO2 kiekį, nustatytą pagal 1.2.4 punktą;
                                                                     
                                                                  
                                                                        iv)
                                                                     
                                                                     
                                                                        priekinės dalies plotą, nurodant taikytiną galimybę, kaip nurodyta 1.2.4 punkto c papunktyje;
                                                                     
                                                                  
                                                                        v)
                                                                     
                                                                     
                                                                        riedėjimo varžą, nurodytą 1.2.4 punkto b papunktyje;
                                                                     
                                                                  
                                                                        vi)
                                                                     
                                                                     
                                                                        stebėsenos masę, nustatytą pagal I priedo B dalies 4.1 punktą;
                                                                     
                                                                  
                                                                        vii)
                                                                     
                                                                     
                                                                        parengtos naudoti transporto priemonės masę;
                                                                     
                                                                  
                                                                        viii)
                                                                     
                                                                     
                                                                        transporto priemonės apkrovą atitinkančią masę, apibrėžtą 1.2.4 punkto a papunktyje;
                                                                     
                                                                  
                                                      
                                                            b)
                                                         
                                                         
                                                            jeigu transporto priemonė sukomplektuota iš komplektinės bazinės transporto priemonės:
                                                            
                                                                        i)
                                                                     
                                                                     
                                                                        transporto priemonės identifikavimo numerį;
                                                                     
                                                                  
                                                                        ii)
                                                                     
                                                                     
                                                                        transporto priemonių šeimos identifikatorių, nurodytą šios dalies a punkto ii papunktyje;
                                                                     
                                                                  
                                                                        iii)
                                                                     
                                                                     
                                                                        bazinės transporto priemonės savitąjį išmetamo CO2 kiekį;
                                                                     
                                                                  
                                                                        iv)
                                                                     
                                                                     
                                                                        parengtos naudoti transporto priemonės masę.
                                                                     
                                                                  
                                                      
                                          
                                                1.2.3.
                                             
                                             
                                                Vidutinio savitojo išmetamo CO2 kiekio ir savitosios teršalų išmetimo normos apskaičiavimas
                                                Bazinės transporto priemonės gamintojo pagal 1.2.2 punktą pateiktas vertes Komisija naudoja kalendorinių metų, kuriais atitinkama sukomplektuota transporto priemonė užregistruojama, vidutiniam savitajam išmetamo CO2 kiekiui ir savitajai teršalų išmetimo normai, priskiriamiems tam gamintojui, apskaičiuoti, išskyrus atvejus, kai įvykdomos 1.2.5 punkte nurodytos sąlygos, – tokiu atveju naudojami sukomplektuotų transporto priemonių duomenys.
                                                Jeigu 1.2.2 punkte nurodytų duomenų bazinės transporto priemonės gamintojas nepateikia, atitinkamam gamintojui priskiriamam vidutiniam savitajam išmetamo CO2 kiekiui ir savitajai teršalų išmetimo normai apskaičiuoti naudojami valstybių narių pagal 1.2.1 punktą pateikti atitinkamos sukomplektuotos transporto priemonės savitojo išmetamo CO2 kiekio duomenys.“
                                             
                                          
                                                1.2.4.
                                             
                                             
                                                Stebimo nekomplektinių bazinių transporto priemonių išmetamo CO2 kiekio apskaičiavimas
                                                Nuo 2020 kalendorinių metų gamintojas apskaičiuoja kiekvienos savo atskiros nekomplektinės bazinės transporto priemonės stebimą išmetamą CO2 kiekį pagal interpoliacijos metodą, nurodytą Reglamento (ES) 2017/1151 XXI priedo 7 papildomo priedo 3.2.3.2 arba 3.2.4 punkte, naudodamas tą patį metodą, kuris taikomas bazinės transporto priemonės EB tipo patvirtinimui atsižvelgiant į jos išmetamųjų teršalų kiekį; terminai suprantami, kaip apibrėžta tuose punktuose, išskyrus šias išimtis:
                                                
                                                            a)
                                                         
                                                         
                                                            Atskiros transporto priemonės masė
                                                            Reglamento (ES) 2017/1151 XXI priedo 7 papildomo priedo 3.2.3.2.2.1. arba 3.2.4.1.1.1 punkte nurodytas terminas „TMind“ pakeičiamas bazinės transporto priemonės standartine mase DMbase. Jei DMbase yra mažesnė už interpoliacijos šeimos mažai CO2 išmetančios transporto priemonės bandomąją masę TML, TMind pakeičiama į TML. Jei DMbase yra didesnė už interpoliacijos šeimos daug CO2 išmetančios transporto priemonės bandomąją masę TMH, TMind pakeičiama į TMH.
                                                            DMbase apskaičiuojama pagal šią formulę:
                                                            DMbase = MRObase × B0 + 25 kg + MVL
                                                            
                                                            Čia:
                                                            
                                                                        MRObase
                                                                        
                                                                     
                                                                     
                                                                        – parengtos naudoti bazinės transporto priemonės masė, apibrėžta Reglamento (ES) 2017/1151 XXI priedo 3.2.5 punkte;
                                                                     
                                                                  
                                                                        B0
                                                                        
                                                                     
                                                                     
                                                                        – kėbulo masės vertė 1,375;
                                                                     
                                                                  
                                                                        MVL
                                                                        
                                                                     
                                                                     
                                                                        transporto priemonės apkrovą atitinkanti masė, t. y. 28 % didžiausios transporto priemonės apkrovos, kai didžiausia transporto priemonės apkrova apibrėžiama kaip didžiausioji techniškai leidžiama pakrautos transporto priemonės masė atėmus parengtos naudoti bazinės transporto priemonės masę, padaugintą iš B0, ir atėmus 25 kg.
                                                                     
                                                                  Visų 2018, 2019 ir 2020 m. užregistruotų sukomplektuotų transporto priemonių B0 vertė turi būti iki 2021 m. spalio 31 d. pakoreguota pagal parengtų naudoti nekomplektinių bazinių transporto priemonių masę, apskaičiuotą pagal toliau pateikiamas formules. Naujoji B0 vertė taikoma nuo 2022 m. sausio 1 d. iki 2024 m. gruodžio 31 d.
                                                            1 formulė:
                                                            Čia:
                                                            
                                                                        Ai
                                                                        
                                                                     
                                                                     
                                                                        – atitinkamų kalendorinių metų Ay vertė, apskaičiuota pagal 2 formulę.
                                                                     
                                                                  
                                                                        ni
                                                                        
                                                                     
                                                                     
                                                                        – nekomplektinių bazinių transporto priemonių, susijusių su kalendoriniais metais užregistruotomis sukomplektuotomis transporto priemonėmis, skaičius
                                                                     
                                                                  2 formulė:
                                                            Čia:
                                                            
                                                                        Ay
                                                                        
                                                                     
                                                                     
                                                                        – kiekvienų 2018–2020 m. laikotarpio kalendorinių metų Mfi ir Mbi verčių santykio vidurkis;
                                                                     
                                                                  
                                                                        Mfi
                                                                        
                                                                     
                                                                     
                                                                        – parengtos naudoti nekomplektinės bazinės transporto priemonės masė, padidinta standartine pridėtąja mase, kaip nustatyta Reglamento (EB) Nr. 692/2008 XII priedo 5 skirsnyje;
                                                                     
                                                                  
                                                                        Mbi
                                                                        
                                                                     
                                                                     
                                                                        – parengtos naudoti nekomplektinės bazinės transporto priemonės masė;
                                                                     
                                                                  
                                                                        n
                                                                     
                                                                     
                                                                        – nekomplektinių bazinių transporto priemonių, susijusių su kalendoriniais metais užregistruotomis sukomplektuotomis transporto priemonėmis, skaičius.
                                                                     
                                                                  
                                                      
                                                            b)
                                                         
                                                         
                                                            Atskiros transporto priemonės riedėjimo varža
                                                            Taikant Reglamento (ES) 2017/1151 XXI priedo 7 papildomo priedo 3.2.3.2.2.2 arba 3.2.4.1.1.2 punktą naudojama bazinės transporto priemonės riedėjimo varža.
                                                         
                                                      
                                                            c)
                                                         
                                                         
                                                            Priekinės dalies plotas
                                                            Jeigu nekomplektinė bazinė transporto priemonė yra kelio apkrovos matricos šeimos transporto priemonė, gamintojas Reglamento (ES) 2017/1151 XXI priedo 7 papildomo priedo 3.2.3.2.2.3 punkte nurodytą Af narį nustato pagal vieną iš šių variantų:
                                                            
                                                                        i)
                                                                     
                                                                     
                                                                        kelio apkrovos matricos šeimos tipinės transporto priemonės priekinės dalies plotą (m2);
                                                                     
                                                                  
                                                                        ii)
                                                                     
                                                                     
                                                                        interpoliacijos šeimos daug CO2 išmetančios transporto priemonės ir mažai CO2 išmetančios transporto priemonės priekinės dalies ploto vidurkį (m2);
                                                                     
                                                                  
                                                                        iii)
                                                                     
                                                                     
                                                                        interpoliacijos šeimos daug CO2 išmetančios transporto priemonės priekinės dalies plotą (m2), kai interpoliacijos metodas nenaudojamas.
                                                                     
                                                                  Jeigu nekomplektinė bazinė transporto priemonė nėra kelio apkrovos matricos šeimos transporto priemonė, naudojama interpoliacijos šeimos daug CO2 išmetančios transporto priemonės priekinės dalies ploto vertė.
                                                         
                                                      
                                          
                                                1.2.5.
                                             
                                             
                                                Stebimo išmetamo CO2 kiekio vertės reprezentatyvumas
                                                Komisija kasmet įvertina bazinės transporto priemonės gamintojo pranešto stebimo išmetamo CO2 kiekio vidurkio reprezentatyvumą, palygindama su atitinkamais kalendoriniais metais užregistruotų susijusių sukomplektuotų transporto priemonių savitojo išmetamo CO2 kiekio vidurkiu. Komisija informuoja bazinės transporto priemonės gamintoją apie nustatytus tų verčių skirtumus.
                                                Jeigu dvejus kalendorinius metus iš eilės nustatomas 4 % arba didesnis skirtumas, Komisija kitais kalendoriniais metais naudoja sukomplektuotų transporto priemonių savitojo išmetamo CO2 kiekio vidurkį, kad apskaičiuotų bazinės transporto priemonės gamintojo arba bendro fondo tų metų vidutinį savitąjį išmetamo CO2 kiekį.“
                                             
                                          
                              
                                    b)
                                 
                                 
                                    2 punktas pakeičiamas taip:
                                    
                                                „2.
                                             
                                             
                                                1 punkte nurodyti duomenys imami iš atitinkamos lengvosios komercinės transporto priemonės gamintojo išduoto atitikties liudijimo arba atitinka jame nurodytus duomenis. Duomenys, kurių atitikties liudijime nėra, imami iš tipo patvirtinimo dokumentų arba iš informacijos, kurią bazinės transporto priemonės gamintojas pateikė pagal 1.2.3 punktą. Valstybės narės imasi būtinų priemonių, kad būtų užtikrintas tinkamas stebėsenos procedūros tikslumas. Jei atitikties liudijime nurodoma ir mažiausia, ir didžiausia lengvosios komercinės transporto priemonės masė, taikydamos šį reglamentą valstybės narės naudoja tik didžiausiąjį skaičių. Kai dviejų rūšių degalais (benzinu ir dujomis) varomų transporto priemonių atitikties liudijimuose nurodytos abiejų rūšių degalų savitojo išmetamo CO2 kiekio vertės, valstybės narės naudoja tik su dujų matavimu susijusį skaičių.“